ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΑΣΤΥΝΟΜΙΑΣ ΝΟΜΟΥΣ ΤΟΥ 2004 ΕΩΣ 2023

|  |  |  |  |  |  |
| --- | --- | --- | --- | --- | --- |
|  | Η Βουλή των Αντιπροσώπων ψηφίζει ως ακολούθως: | | | | |
|  |  | | | | |
| Συνοπτικός  τίτλος.  73(Ι) του 2004 94(Ι) του 2005 28(Ι) του 2006 73(Ι) του 2006 153(Ι) του 2006 93(Ι) του 2008 36(Ι) του 2010 169(Ι) του 2011 52(Ι) του 2012 115(Ι) του 2012 4(Ι) του 2013 84(Ι) του 2015 64(Ι) του 2016 99(Ι) του 2016 114(Ι) του 2016 4(I) του 2018 66(Ι) του 2018 51(Ι) του 2019 101(Ι) του 2019  162(Ι) του 2019  4(I) του 2021  18(I) του 2021  42(I) του 2021  146(I) του 2021  198(I) του 2021  93(I) του 2022  175(Ι) του 2022  176(Ι) του 2022  29(Ι) του 2023. | 1. Ο παρών Νόμος θα αναφέρεται ως ο περί Αστυνομίας (Τροποποιητικός) Νόμος του 2024 και θα διαβάζεται μαζί με τους περί Αστυνομίας Νόμους του 2004 έως 2023 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Αστυνομίας Νόμοι του 2004 έως 2024. | | | | |
|  |  | | | | |
| Τροποποίηση  του βασικού νόμου με την προσθήκη  του νέου  άρθρου 17Β. | 2. Ο βασικός νόμος τροποποιείται με την προσθήκη, αμέσως μετά το άρθρο 17Α, του ακόλουθου νέου άρθρου: | | | | |
|  |  | | | | |
|  | «Διορισμός  στη θέση  εξειδικευμένου μέλους της Αστυνομίας. | 17Β.-(1) Ανεξαρτήτως των διατάξεων του παρόντος Νόμου και οποιουδήποτε άλλου νόμου ή Κανονισμών που εκδίδονται δυνάμει αυτώ και τηρουμένων των διατάξεων του παρόντος άρθρου, ο Αρχηγός, ύστερα από έγκριση του Υπουργού, δύναται να διορίζει οποιοδήποτε μέλος της Αστυνομίας ως εξειδικευμένο μέλος της Αστυνομίας ως ακολούθως: | | | |
|  |  |  | | | |
|  |  | (α) | Μέλος της Αστυνομίας, το οποίο έχει συμπληρώσει δέκα (10) έτη υπηρεσίας στη θέση διασώστη ή χειριστή βαρούλκου και έχει συμπληρώσει τουλάχιστον οκτακόσιες (800) πτητικές ώρες σε ιπτάμενα μέσα της Αστυνομίας, διορίζεται στον βαθμό του Αστυφύλακα· και | | |
|  |  |  |  | | |
|  |  | (β) | μέλος της Αστυνομίας, το οποίο έχει συμπληρώσει δεκαοκτώ (18) έτη υπηρεσίας στη θέση διασώστη ή χειριστή βαρούλκου και έχει συμπληρώσει τουλάχιστον χίλιες (1.000) πτητικές ώρες σε ιπτάμενα μέσα της Αστυνομίας, διορίζεται στον βαθμό του Λοχία. | | |
|  |  |  | |  | |
|  |  | (2)(α) | | Η προαγωγή εξειδικευμένου μέλους της Αστυνομίας, το οποίο έχει διοριστεί σύμφωνα με τις διατάξεις του εδαφίου (1) στους βαθμούς Λοχία, Υπαστυνόμου και Ανώτερου Υπαστυνόμου, δύναται να διενεργηθεί από τον Αρχηγό, εκτός εάν με αιτιολογημένη απόφασή του κριθεί ότι το υπό προαγωγή μέλος είναι ακατάλληλο να ανταποκριθεί στα καθήκοντα της θέσης του επόμενου βαθμού. | |
|  |  |  | | |  |
|  |  | (β) | | | Οι όροι και η διαδικασία προαγωγής των εξειδικευμένων μελών της Αστυνομίας στους βαθμούς Λοχία, Υπαστυνόμου και Ανώτερου Υπαστυνόμου καθορίζονται σε Κανονισμούς που εκδίδονται από το Υπουργικό Συμβούλιο, αφού ληφθεί υπόψη η γνώμη του Αρχηγού, οι οποίοι εγκρίνονται από τη Βουλή των Αντιπροσώπων και δημοσιεύονται στην Επίσημη Εφημερίδα της Δημοκρατίας.». |

Αρ.Φακ.: 23.02.063.125-2022

ΚΣ/XX